הדר מרקס

הדר מרקס (נולדה ב-13 ביוני 1985) היא שדרנית רדיו וקריינית פרסומות ישראלית, המשדרת בתחנת הרדיו גלגלצ. בעבר שידרה ברדיו תל אביב.

ביוגרפיה 
מרקס נולדה וגדלה במושב פארן שבערבה. עברה ליישוב הקהילתי להבים, כדי ללמוד במגמת התקשורת בכפר הנוער "אשל הנשיא" שבנגב. מרקס עברה קורס קריינות והוכשרה להנחות תוכנית צעירים ברדיו אשל הנשיא.

בשירותה הצבאי התקבלה לגלי צה"ל, ושירתה כקריינית. הנחתה את הגרסה המלאה של "אחד אחד", מצעד הפזמונים השבועי של גלגלצ, וכן תוכנית משלה בשם "סינגלס", במשך 4 שנים. לאחר פרישתו של עמרי רונן מגלגלצ עברה מרקס לשדר את תוכנית "הבחירות", המשודרת בשעות הצהריים ואת המצעד "אחד אחד".

בשנת 2008 זכתה מרקס בפרס "תגלית לדור הבא" של הרדיו הישראלי.

במאי 2011 פורסם כי מרקס תעזוב את גלי צה"ל לאחר שמונה שנים, ותעבור לרדיו תל אביב שם תגיש תוכנית מוזיקה ובידור יומית ותקבל תפקידים נוספים בתחומי הניו מדיה, התוכן והמוזיקה.
ב-19 במאי הגישה את תוכניתה האחרונה בגלגלצ עד שובה לתחנה בשנת 2016.

בינואר 2016 שבה מרקס לגלגלצ לתוכנית "מדינה בדרך", המשודרת כל בוקר בשעות 07:00–10:00. מרקס משדרת את התוכנית בימים א'–ד', ועומר גפן משדר אותה ביום ה'. בשנים האחרונות צורף להגשה בני כבודי כמגיש נוסף. כבודי הוא עורך התנועה הראשי של גלגלצ המשלב בתוכנית את עדכון מצב התנועה בכבישים בשעות הבוקר. לפני מרקס וגפן הגיש את התכנית ערן אליקים.

חיים אישיים 
מרקס גרושה ואם לשלושה ילדים. מתגוררים במושב גבעת שפירא.

קישורים חיצוניים 

 הדר מרקס, באתר תאריקה זוהר

הערות שוליים 

שדרניות רדיו ישראליות
שדרני רדיו ישראלים
סגל רדיו תל אביב
חיילי גלי צה"ל
נשות המושב
בוגרות תיכון אזורי אשל הנשיא
בוגרי תיכון אזורי אשל הנשיא
שדרניות גלגלצ
שדרני גלגלצ
להבים: אישים
משתתפי מחוברים
ישראליות שנולדו ב-1985
ישראלים שנולדו ב-1985